                                            Z A P I S N I K
       Sa sjednice Općinskog vijeća općine Jarmina održane 6. srpnja 2005.

godine u 19 sati u prostorijama općine Jarmina.

       NAZOČNI :                                                       ODSUTNI :

1. IVANKA ROŽIĆ                             1.  TOMISLAV SEDLAR

2. IVAN MIKULEC                             2.  IVANKA NETINGER

3. MARIO KRUŠELJ                           3.  TOMISLAV DELAŠ

4. KATARINA ŠLOGAR

5. TIHOMIR KUNŠTEK

6. MARIO ROŽIĆ

7. VLADIMIR KLARIĆ

8. ANDRIJA DRAGANIĆ

       Sjednicu Općinskog vijeća otvorio je predsjednik Andrija Draganić te je predložio slijedeći

                                           D N E V N I   R E D
1. Usvajanje zapisnika sa prethodne sjednice.

2. Imenovanje Odbora za šport i kulturu.

3. Izvješće Odbora za održavanje i izgradnju komunalne infrastrukture.

4. Donošenje odluke o usvajanju prijedloga za imenovanje doktora

medicine –mrtvozvornika.

5. Donošenje odluke o određivanju potpisnika financijskih dokumenata.

        Glasovanjem dnevni red je jednoglasno prihvaćen.

                                                TOČKA 1.

       Kako primjedbi na zapisnik sa prethodne sjednice nije bilo,glasovanjem zapisnik je jednoglasno prihvaćen.

                                                TOČKA 2.

       Pod ovom točkom dnevnog reda pročelnik je pročitao sve prijedloge kandidata ispred udruga koji bi trebali ući u odbor za šport i kulturu i to:

Zdenka Sambolek, Mario Klinec, Ivica Dugina, Ivan Mikulec, Franjo Koledić, Ljubica Jerkić, Tomislav Pracaić i Alojz Varga.

        Glasovanjem predloženi kandidati jednoglasno su prihvaćeni te su time ušli u odbor za šport i kulturu.

                                                 TOČKA 3.

         Izvješće odbora za održavanje i izgradnju komunalne infrastrukture dao je predsjednik odbora Andrija Draganić.

         Predsjednik je naglasio da se najviše raspravljalo o bajeru te je odbor mišljenja da treba razmotriti mogućnost parcelacije i prodaje bajera te treba napraviti plan korištenja bajera.

         Ivan Mikulec je naglasio da bi Tihomir Kunštek trebao vidjeti na koji način bi se mogla legalizirati zgrada kluba boćara kao i neke druge zgrade.

         Pod ovom točkom dnevnog reda raspravljalo se građevinskom zemljištu u vlasništvu općine Jarmina te je nakon rasprave zaključeno da Tihomir Kunštek prikupi podatke o svom građevinskom zemljištu a koje je u vlasništvu općine kako bi se mogao raspisati natječaj za prodaju, te da prikupi podatke od firmi koje su ovlaštene za izradu prostornog plana kako bi mogli prikupiti ponude.

       Predsjednik vijeća je predložio da Ivanka Rožić pripremi prijedlog uređenja okoliša kod ulaza u selo.

       Vijećnica Ivanka Rožić je rekla da zbog svojih obaveza to ne može odmah napraviti.

        Također se raspravljalo o potrebi bojanja ležećih policajaca.

        Nakon rasprave zaključeno je da će Andrija Draganić riješit potrebnu boju,kompresor i jednog čovjeka a Ivan Mikulec će voditi posao kako bi se ležeći policajci obojali.

                                                    TOČKA 4.

         Pročelnik je pročitao prijedlog Doma zdravlja Vinkovci kojim predlaže da se za područje općine Jarmina za doktore medicine-mrtvozvornike imenuju :

Dr. Luca Petrušić , Dr. Zvonimir Stipanović , Dr. Slavica Nyarko i Dr. Tanja Uzelac,svi za zamjenike mrtvozvornika.

        Glasovanjem prijedlog je jednoglasno prihvaćen. 

                                                    TOČKA 5.

         Predsjednik vijeća Andrija Draganić predlaže da potpisnici financijskih dokumenata budu članovi odbora za proračun i financije i to Andrija Draganić,Tomislav Sedlar, Tomislav Delaš, Ivanka Netinger, Mario Krušelj te predlaže Ivana Mikulec koji nije u odboru.

         Prijedlog za potpisnike jednoglasno je prihvaćen. 

         Vijećnik Ivan Mikulec predlaže da se kod autobusnih stajališta naprave oglasne ploče.

          Nakon rasprave kakve bi ploče trebale biti i gdje ih postaviti zaključeno je da Ivan Mikulec i Đuro Franjčić vide te da se dogovori kakva bi oglasna mjesta trebala biti.  

                                                                               PREDSJEDNIK VIJEĆA

                                                                                    Andrija Draganić  

